Η αρχική συνεδρία είναι το πρώτο σημαντικό βήμα που πραγματοποιεί ο θεραπευόμενος στην αναζήτηση βοήθειας. Το βήμα αυτό απαιτεί θάρρος και ο θεραπευτής το αναγνωρίζει. Στη διάρκεια της πρώτης επίσκεψης, ο θεραπευτής ρωτάει τον θεραπευόμενο για την προσωπική του ιστορία, για τους τρόπους αντιμετώπισης που έχει χρησιμοποιήσει στο παρελθόν για τις δυσκολίες του και για προηγούμενες θεραπείες που πιθανόν έχει ακολουθήσει. Ξετυλίγοντας την ιστορία του θεραπευόμενου από το παρελθόν μέχρι το παρόν, ο θεραπευόμενος και ο θεραπευτής φωτίζουν πτυχές της ιστορίας του πρώτου.  Θέτουν έτσι τη βάση για την έναρξη της θεραπείας. Το ξεκίνημα μιας ισότιμης, αμφίδρομης, ψυχοθεραπευτικής σχέσης μεταξύ τους, αποτελεί την αφετηρία για την εδραίωση της θεραπευτικής συμμαχίας που θα ενδυναμώνει τη σύνδεσή τους, καθώς η αυτή εξελίσσεται στο εδώ και το τώρα.